open-index/open-wikipedia-markdown huggingface dataset:
אמריקה של דיסני

200px|ממוזער|לוגו פארק אמריקה של דיסני
**אמריקה של דיסני** (באנגלית: **Disney's America**) היה פארק שעשועים שתכננה חברת וולט דיסני, והוא אמור היה להיבנות בהיימרקט וירג'יניה. במרחק של כ-50 קילומטרים מוושינגטון הבירה.  

הפארק אמור היה להתמקד בנושא ההיסטוריה של ארצות הברית, וארצות הפארק אמורות היו לשקף תקופות שונות בהיסטוריה. תוכניות הפארק היו יוזמה של מנכ"ל חברת וולט דיסני באותה עת - מייקל אייזנר. המועצה של מדינת וירג'יניה לפיתוח המדינה אישרה את ביצוע הפרויקט, אולם התוכנית בוטלה ב-28 בספטמבר 1994 בשל התנגדות תושבי הסביבה ותנועת "הגנו על אמריקה ההיסטורית" (Protect Historic America).

בשנת 1995 ניסתה מדינת וירג'יניה המערבית לשכנע את חברת וולט דיסני להקים את הפרויקט בשטחה, אך בשל הריחוק של השטחים שהוצעו ממרכזי אוכלוסייה ונמלי תעופה גדולים, ניסיון זה לא צלח. עם זאת, חברת וולט דיסני הכינה בשנת 1996 הצעות למתקנים בפארק השעשועים, כך שנראה שהרעיון לא נזנח לחלוטין. בין תוכניות אלה הוצע להקים חיקוי של אליס איילנד, וכן תוכנית לבנות שחזור של הקרב בין המוניטור למרימק. 

## מבנה הפארק
200px|ממוזער|מפת הפארק המוצע.
על פי התוכנית, היה הפארק צפוי לכלול שבע "ארצות": 
* כפר אינדיאני
* מצודה צבאית בתקופת מלחמת האזרחים האמריקנית
* אליס איילנד
* יריד כפרי
* חווה כפרית.

חלק מהתוכניות בוצעו לבסוף בפארק ההרפתקה הקליפורנית של דיסני.

## קישורים חיצוניים
*מסמכים על הפארק ותוכניות הקמתו

## הערות שוליים

קטגוריה:דיסני: פארקי שעשועים
קטגוריה:אתר הנופש דיסנילנד
וסטקוט

שמאל|ממוזער|איור של הפארק המתוכנן.
**וסטקוט** (באנגלית: **WestCOT**) הוא פארק שעשועים שתוכנן להיבנות באתר הנופש דיסנילנד באנהיים שבקליפורניה.

הפארק תוכנן להיות הגרסה הקליפורנית של אפקוט המצוי בדיסניוורלד שבפלורידה. הרעיון להקמת הפארק היה רעיון של מייקל אייזנר מנכ"ל דיסני באותה עת, ומטרתו הייתה להרחיב את אתר הנופש בדיסנילנד על מנת שיוכל להתחרות באתר שבפלורידה. בדיקות שנעשו על ידי החברה העלו שמבקרים בילו שבוע ימים בחופשתם בפלורידה ורק יום אחד באתר הנופש בקליפורניה.

## מבנה הפארק
כחלק מתכנון הפארק הושמו מלונות הפארק בתוך הפארק עצמו - דבר שלא נעשה קודם לכן בפארקי דיסני (רעיון שיושם בסוף במלון מירקוסטה שבטוקיו דיסניסי ובפארק ההרפתקה הקליפורנית של דיסני).

במרכז הפארק תוכנן להיות העתק של ספינת החלל כדור הארץ המצויה באפקוט - אולם המבנה תוכנן גדול יותר וגובהו היה אמור להיות כפול מזה שבפלורידה (והמצוי, בפלורידה, בכניסה לפארק). מתקנים נוספים שהיו מצויים באפקוט תוכננו להיות גם בווסטקוט ובהם: אופקים, מסע אל הדמיון, שומר הזמן, מסע דרך החלל הפנימי, והאדמה. 

כמו כן תוכנן מסע באונייה "מסביב לעולם" בדומה לתצוגת ארצות העולם המצויה בפארק אפקוט, שהאזורים שתוכננו להיות מיוצגים הם: לונדון (בה יוצג ביג בן), ניו יורק, אפריקה, אסיה, פריז, טוקיו, סין וטורונטו.

## ביטול הפארק
תוכניות הקמת הפארק פורסמו בשנת 1991 וההודעה על הביטול פורסמה בשנת 1995 בשל התנגדות תושבי העיר אנהיים למיזם הענקי שעתיד היה להיבנות באתר.
במקום בו תוכנן להיבנות הפארק נבנה לבסוף פארק ההרפתקה הקליפורנית של דיסני.

## קישורים חיצוניים
*דיון עם טוני בקסטר על ווסטקוט

קטגוריה:דיסני: פארקי שעשועים
קטגוריה:אתר הנופש דיסנילנד
סכין גילוח

ממוזער|250px|סכין גילוח
שמאל|ממוזער|250px|סכין גילוח כחלק מערכת גילוח מלאה.
250px|ממוזער|חבילת להבים דו-צדדיים Eddison לסכין גילוח
**סכין גילוח** הוא סכין המשמש לפעולת הגילוח, כלומר סכין שמטרתו הסרת שיער מהגוף.

ברוב הסכינים המודרניות הלהב של סכין הגילוח ניתן להחלפה על פי צורך בעקבות בלאי. היום בשוק נמכרים סכיני גילוח בעלי מספר להבים מקבילים (בדרך כלל 2–6).

סכיני גילוח ראשונים נבנו בשנת 1762 בצרפת. בשנת 1901 קינג קמפ ג'ילט הגיש בקשה לפטנט לסוג חדש של סכין ובשנת 1904 קיבל את הפטנט.

החל משנות ה-30 של המאה ה-20 בארץ ישראל פעל בנחלת יהודה, כיום ראשון לציון, מפעל  לייצור סכיני גילוח בבעלותו של גובסיי קלוצמן. בשיא הוא העסיק 150 עובדים.

## סוגים שונים של סכיני גילוח
ישנם מספר סוגים של סכיני גילוח, אשר מיועדים לאזורי גוף שונים (כגון פנים, בית שחי, מפשעה או רגליים). כמו כן, ישנם סכיני גילוח המיועדים לגברים וסכיני גילוח המיועדים לנשים.

## שימוש בסכין גילוח ביהדות

על פי ההלכה, ישנו איסור לגברים לגלח את זקנם בסכין גילוח. יש המשתמשים במקום זאת במכונת גילוח, ואחרים אוסרים זאת ומתירים רק שימוש במשחה להסרת הזקן.

## ראו גם
* הסרת שיער
* אפטר שייב
* מכונת גילוח
* קינג קמפ ג'ילט

## קישורים חיצוניים

*שימוש בסכין גילוח ביהדות

*  מפעל ישראלי לסכיני גילוח 'אוקווה', יומני כרמל ספטמבר 1952 (התחלה 3:00)



קטגוריה:ערכים שבהם תבנית בריטניקה אינה מתאימה
קטגוריה:גילוח
גילוח
מרשל סהלינס

**מרשל דייוויד סהלינס** (באנגלית: **Marshall David Sahlins**; 27 בדצמבר 1930 – 5 באפריל 2021) היה אנתרופולוג יהודי-אמריקאי.

## ביוגרפיה
סהלינס סיים תואר ראשון ושני באוניברסיטת מישיגן, שם למד אצל לזלי ווייט. את הדוקטורט קיבל באוניברסיטת קולומביה, ב-1954, שם הושפע מקארל פולאני וג'וליאן סטיוארד. הוא חזר ללמד באוניברסיטת מישיגן ובשנות ה-60 החל להיות פעיל בפוליטיקה ומחה נגד מלחמת וייטנאם. בסוף שנות ה-60 שהה שנתיים בפאריס, שם נחשף לאינטלקטואליזם הצרפתי (בייחוד ללוי-שטראוס) ולמהומות הסטודנטים של מאי 1968. ב-1973 עבר לאוניברסיטת שיקגו, שם הוא כיהן כפרופסור לאנתרופולוגיה.

עבודתו של סהלינס הראתה בעיקר את יכולתה העצומה של התרבות לעצב את תפיסת המציאות והפרקטיקות של בני האדם. בייחוד ביקש להראות את כוחה של התרבות להניע בני אדם שלא דרך הביולוגיה. עבודתו המוקדמת התרכזה בפיתוח רעיון "האדם הכלכלי הרציונלי", והראתה שמערכת כלכלית מסתגלת לנסיבות מיוחדות באופנים תרבותיים מסוימים. לאחר פרסום הספר "Culture and Practical Reason" ב-1976 עבר להתרכז בקשר שבין היסטוריה לאנתרופולוגיה ובדרכים שבהן תרבויות שונות מבינות את ההיסטוריה. מחקריו התרכזו בתרבויות האוקיינוס השקט, ובייחוד בתרבויות של איי פיג'י והוואי.

בספרו "Evolution and Culture", שראה אור ב-1960, עסק סהלינס באבולוציה תרבותית ובנאו-אבוציונליזם. הוא חילק את האבולוציה של החברות השונות ל"כלליות" ו"מסוימות". אבולוציה כללית היא הנטייה של המערכות התרבותיות והחברתיות להגביר את מורכבותן, את רמת הארגון שלהן ואת הסתגלותן לסביבה. ואולם מאחר שתרבויות אינן מבודדות, יש השפעות גומלין ופעפוע (דיפוזיה) של התכונות שלהן (למשל, המצאות טכנולוגיות). זה מוביל את התרבויות לפתח דרכים שונות (אבולוציה מסוימת), מפני שהן נחשפות ליסודות תרבותיים שונים בכל מיני צירופים ובשלב אבולוציוני שונה.

## הפולמוס ההיסטוריוגרפי על מותו של ג'יימס קוק

בסוף שנות ה-90 השתתף סהלינס בעימות חריף ומתוקשר עם גנאנאת אובייסקר על נסיבות מותו של קפטן ג'יימס קוק באיי הוואי, ב-1779. סהלינס ואחרים טענו שבתחילה חשבו הילידים שקוק הוא האל לונו, משום שהופיע בזמן הנכון מבחינת המחזור הפולחני. כששב לאי בפעם השנייה לא תאם העיתוי את האמונות המסורתיות. אובייסקר עורר פולמוס כשטען שהטיעון הזה הוא "שטות אימפריאליסטית". לדעתו הבינו תושבי הוואי היטב שהקפטן האנגלי איננו אל. הוא סבור שאפשר לנמק את התנהגותם בטעמים רציונליים ולראות בה תגובה על האופן שבו נהג בהם קוק עצמו. בבסיסו של העימות עמדה השאלה איך יש להבין את ההיגיון של הילידים. אובייסקר טען שההיגיון של הילידים הוא אותו היגיון עצמו של בני המערב וחשש שטענה הפוכה תתייג אותם כבני אדם לא רציונליים או חסרי תרבות. סהלינס, לעומתו, טען שתרבות הילידים הייתה שונה אך שווה לתרבות המערבית.

סהלינס נפטר ב-5 באפריל 2021.

## קישורים חיצוניים

* 

קטגוריה:אמריקאים ילידי אילינוי
קטגוריה:אנתרופולוגים אמריקאים
קטגוריה:אנתרופולוגים יהודים
קטגוריה:יהודים אמריקאים
קטגוריה:סגל אוניברסיטת שיקגו
קטגוריה:יהודים חברי האקדמיה הלאומית למדעים של ארצות הברית
קטגוריה:שיקגו: אישים
קטגוריה:בוגרי אוניברסיטת מישיגן
קטגוריה:בעלי תואר דוקטור מאוניברסיטת קולומביה
קטגוריה:אמריקאים שנולדו ב-1930
קטגוריה:אמריקאים שנפטרו ב-2021
מטאטא

[שמאל|ממוזער|250px|המטאטאים הראשוניים היו עשויים מקרשים ומסיבים טבעיים. תצלום משנת [1844]]
**מַטְאֲטֵא** הוא כלי לניקוי המורכב מסיבים חזקים, המחוברים למקל.
## אטימולוגיה
המילה "מַטְאֲטֵא" היא מילה יחידאית בתנ"ך, ומוזכרת ב: .
בתלמוד הבבלי מסופר כי החכמים התקשו בהבנת המילה מטאטא, ולבסוף הבינו אותה מתוך שיחתה של שפחתו של רבי.
על פי מילון אבן שושן, מטאטא נקרא גם מכבד, מכיוון שהיה עשוי ממכבדת שהוא ענף התומר הנושא את הפרחים והפירות. מכאן הביטוי: **לכבד את ה[[רצפה]]**. 
## היסטוריה
ממוזער|150px|כיום ישנם מטאטאים במגוון צורות וגדלים
המטאטא עבר שינויים מבניים משמעותיים, מאז הימים בהם הוכן מסיבים טבעיים וקרשים. במקור היו כל המטאטאים עגולים, ואף שלא היו יעילים במיוחד, היה קל להכינם. כיום כולל המטאטא ידית קצרה, שמטרתה שיהיה נגיש יחסית, או ידית ארוכה לניקוי רצפות או אחים. סיבי מטאטא עשויים כיום בעיקר מעשבי דורה. עשבים אלו נמצאו כמתאימים ביותר להכנת מטאטאים – הם קשים, ישרים, עמידים, וגדלים בטבע כשהם קשורים זה לזה. השינוי הגדול ביותר שעברו המטאטאים היה במאה השבע-עשרה, עם המצאת המטאטאים הישרים, אשר בשל רוחבם הם יעילים יותר לניקוי אבק. המטאטאים הישרים הפכו עד מהרה את שאר המטאטאים לחסרי תכלית וכיום כמעט כל המטאטאים מיוצרים באופן זה.

## מטאטאים וקסמים
מטאטאים היו מקושרים זה זמן רב עם קסמים. בהקשר זה כמעט תמיד מוצגים מטאטאים עגולים מתקופת ימי הביניים ובקישור עם מכשפות, כאשר לרוב הוא משמש אותן כאמצעי תחבורה.

כיום משמש המטאטא ככלי עזר בטקסים פגאניים רבים. מטאטא מונח לעיתים בפתח מקום בו מתבצע מפגש מכשפות, כייצוג לאלמנט האוויר, או ככלי לטיהור האזור. השימוש במטאטאים נעשה על ידי טאטוא סמלי של האוויר במעגל. הכהן או הכוהנת הגבוהים הולכים במעגל עם כיוון השעון, ממלמלים את הלחש ומטאטאים כמה סנטימטרים מעל האדמה. השימוש הזה בא לעיתים במקום הדלקת קטורת כאשר אחד המשתתפים אלרגי או אם במקום בו נערך הטקס אסור להבעיר אש.

### בספרות ובאמנות
בספרות מטאטאים מוצגים תכופות כאמצעי תחבורה אווירית למכשפות. בסדרת ספרי "הארי פוטר", לדוגמה, מטאטאים משמשים קוסמים ומכשפות במשחק הקווידיץ'.

## ראו גם
* מטאטא כבישים
* מגב
* הנפת מטאטא

## קישורים חיצוניים

* על המילה 'מטאטא', באתר האקדמיה ללשון העברית

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:כלי ניקוי
קטגוריה:מילים יחידאיות בתנ"ך
אינדול

שמאל|ממוזער|350px|ארבע דרכים שונות להצגת המבנה הכימי של אינדול

**אינדול** (באנגלית: **Indole**) הוא שמה של תרכובת אורגנית המכילה שתי טבעות, ובנוסף הוא שמה של קבוצת תרכובות אורגניות המבוססות על תרכובת זו.

כל האינדולים הם תרכובות ארומטיות המורכבות משתי טבעות מאוחות: טבעת בנזן משושה וטבעת פירול מחומשת. טבעת הפירול מכילה אטום חנקן בודד. נוסחתו של אינדול, התרכובת הבסיסית, היא **C<sub>8</sub>H<sub>7</sub>N**. לשאר האינדולים מבנה זהה, כשלטבעות קשורים אטומים וקבוצות פונקציונליות שונות. היות שטבעת הפירול של אינדול מכילה קבוצת אמין, והיות ואינדול מיוצר בין השאר על ידי צמחים, נחשבים האינדולים לאלקלואידים.

אינדולים רבים משמשים בתפקידים חשובים בכל היצורים החיים. אינדול בתוספת קבוצת מתילן (**CH<sub>2</sub>**) מהווה את השייר הצדדי של חומצת האמינו טריפטופן, חומצת האמינו הגדולה והנדירה ביותר; כמעט כל האינדולים מסונתזים בטבע מטריפטופן. ה**[[אוקסין|אוקסינים]]**, ההורמונים הצמחיים החשובים ביותר, הם ברובם אינדולים. האוקסין הנפוץ ביותר, אשר מצוי בכל הצמחים ללא יוצא מן הכלל, הוא **אינדול-3-חומצה אצטית**, המסומן בקיצור **IAA**. אוקסין זה מורכבת מחומצה אצטית הקשורה לטבעת הפירול של אינדול.

## קישורים חיצוניים

* 

*
קטגוריה:אלקלואידים
ניצן

[שמאל|ממוזער|200px|ניצן של עץ [ארז]]
[שמאל|ממוזער|200px|ניצנים מעורבים של עץ [שקד מצוי|שקד]]
בבוטניקה, **ניצן ** הוא שמו של כל אחד מקודקודי הצמיחה בגבעולי הצמחים בעלי הזרע. מניצן עשוי להתפתח ענף או פרח.

הניצן עשוי להישאר רדום למשך זמן מה. רוב הניצנים, בעיקר של צמחים הגדלים באזורים קרים מוגנים על ידי חפים חיצוניים. לרוב, כאשר הניצן מתפתח, החפים נושרים, אך ישנם מקרים שהם מתפתחים ומעטרים את המקום בו היה הניצן. במקרים בהם נושרים העלים נוצרות "צלקות" על הענף ובאמצעות צלקות אלה ניתן להעריך את גילו של כל ענף. ישנם גם מקרים בהם אין חפים המגוננים על הניצן. לעיתים, בצמחים האלה הניצן מוגן על ידי סיבים קטנים בחלקו החיצוני.

הניצן הוא איבר וגטטיבי בצמח, בדומה לעלה, גבעול ושורש. כלומר, איבר שאינו קשור ברבייה מינית. כל ניצן הוא גבעול בפוטנציה, אך קיימת גם התמיינות ניצנים לפרחים. הניצן הראשי מתפתח מן הנצרון (הגבעול העוברי), ולאחר מכן מתפתחים ניצנים צדדיים.

בתופעה הנקראת "שלטון הקודקוד", קודקוד הצמיחה הנמצא בקצה ענף מעכב את ההתפתחות הניצנים הצדדים הכי קרובים אליו. דרגת העיכוב יורדת ככל שמתרחקים מהניצן הראשי. דבר זה משפיע על צורת הצמח בהתבגרותו.  

בהשאלה, משמשת המילה לציון תחילתו של תהליך או מגמה, דוגמת "ניצני התיישבות" לציון ניסיונות התיישבות ראשוניים.

## סוגי ניצנים

* **ניצן קודקודי**: ניצן שנמצא בקצה גבעול.
* **ניצן פריחה**: ניצן שנושא התחל של פרח.
* **ניצן חיקי**: ניצן היוצא מחיק של עלה (הזווית שבין עלה לגבעול שממנו הוא צומח).
* **ניצן התחדשות**: ניצן במצב רדום, שמחדש את צמיחתו כאשר תנאי הסביבה מאפשרים.
* **ניצן וגטטיבי**: ניצן המתפתח לגבעול נושא עלים.

ממוזער|325px|סוגים של ניצנים

## קישורים חיצוניים

* 
* על מונחים עבריים מעולם הצומח, ד"ר שרהל'ה אורן, נאות קדומים

## הערות שוליים

קטגוריה:מורפולוגיה של צמחים
בולי איש השלג

**בולי איש השלג** (צרפתית: **Bouli**, "בולי") היא סדרת אנימציה צרפתית שהופקה לטלוויזיה בשנים 1989- 1991, לערוץ השני הצרפתי.

הסדרה שודרה בישראל בערוץ הראשון במסגרת פינת תוכניות הילדים בתוכנית הבוקר של הערוץ הראשון "בוקר טוב ישראל" בין השנים 1991 עד 1992. כמו כן, במקביל שודר גם בערוץ הילדים.

הסדרה מתמקדת בבולי איש השלג אשר הירח הפיח בו ובחבריו רוח חיים ובהרפתקאותיהם בארץ השלג.

את שיר הפתיחה בגרסה העברית ביצעה מיכל צפיר.

## צוות המדבבים
בגרסה העברית המקורית השתתפו בדיבוב הדמויות:
* יעל קרוון - בולי
* רן גואטה - דובי שן / בולי פאנק / בולי אבא
* שירה גור - ליבי / בולי אמא
* טל מוסרי - בולי ים

## קישורים חיצוניים

* 
* 

קטגוריה:סדרות הנפשה צרפתיות
קטגוריה:הערוץ הראשון - תוכניות רכש
קטגוריה:סדרות טלוויזיה צרפתיות שעלו לשידור בשנות ה-1980
מר קו

**מר קו** (באיטלקית: **La Linea**) היא סדרת סרטוני הנפשה איטלקית שנוצרה על ידי הקריקטוריסט וכותב הפרסומות האיטלקי אוסוולדו קוונדולי. הסדרה בת 90 פרקים שמוספרו כ-225 פרקים באורך של שתים וחצי דקות כל אחד שהופקו במקור לשידור בערוץ RAI האיטלקי בשנים 1971–1986. 

הדמות של מר קו נולדה בפרסומות של חברה איטלקית ליצור סירים. לאור ההצלחה האדירה של הפרסומת הוחלט להפיק סדרה עצמאית מיוחדת שנקראה באיטליה "הקו" ודרכה התפרסמה ברוב העולם. 

לאורך השנים שודרה הסדרה בלמעלה מ-40 מדינות ברחבי העולם. כל פרקי הסדרה נמכרו על גבי DVD והדמות ממשיכה עדיין להופיע בפרסומות למוצרים שונים.

בישראל הסדרה שודרה לראשונה ב במסגרת התוכנית "חברים מצוירים" שהגישה גילת אנקורי. 

החל משנת 2009 הסדרה שודרה בערוץ ג'וניור.

המוזיקה המנוגנת ברקע סרטוני הסדרה נוצרה על ידי פרנקו גודי בנוסח המזכיר ג'אז. הדמות של מר קו מדברת בג'יבריש, תערובת של קולות ומילמול אשר בתוכו ניתן לזהות מילים באיטלקית במבטא של מילאנו ולעיתים מילים באנגלית, במבטא איטלקי בולט. בכל הפרקים, הקולות מבוצעים על ידי קרלו בונומי.

## עלילה
אישיותו של מר קו מאופיינת כטיפוס ים-תיכוני חם-מזג וקצר-רוח, בטלן, שובב והרפתקן. התנהגותו ילדותית משהו, שזורה בתגובות מעוררות גיחוך, ומצב רוחו משתנה בקלות לפי הנסיבות שבהן הוא מצוי והמצבים שנקלע אליהם. יש לו נטייה להסתבך בקלות עם כל דבר שנתקל בו ועם כל מי שנקרה בדרכו. הוא מביע את תחושותיו בהבלטה מוגזמת. סימן ההיכר העיקרי שלו אלה פרצי הצחוק הפרועים עם נטפי רוק מרובים, המביעים לגלוג וזלזול. כל אלה משתלבים יפה בקלילות ובעליזות של העלילה. מר קו הוא איש מצויר ההולך לאורך קו אופקי אינסופי, כאשר הוא מהווה, באותו הזמן, חלק מהקו שעליו הוא הולך. קו ההליכה מוגדר ומוגבל רק על ידי רצונו של הצייר והעיפרון שלו אשר גם מספקים למר קו לאורך התקדמות העלילה את האביזרים הנחוצים לו (או הלא נחוצים לו) ויוצרים למעשה את היקום שבו הוא חי. כמו כן, בכל פעם שמר קו נתקל בדרכו במכשולים הוא נוהג לפנות לצייר על מנת שזה יצייר עבורו את הפתרון. אם מר קו אינו מרוצה מהפתרונות של המצייר ומהחפצים והמכשולים שזה מעמיד לפניו, הוא מתרגז ורוטן ופותח את פיו במילות זעם וקללות בשפתו הלא-מובנת. צבע הרקע משתנה בהתאם לרגשות ולאווירה שמר קו מרגיש, אם כי רוב הסדרה אופיינה בצבעים לבן, כחול ושחור. העלילה סובבת סביב מבנה קבוע של "מרוצה - מופתע - חסר שביעות רצון - מתוסכל - זועף - מקטר" וכו', במעברים חדים ביניהם. בסוף כל פרק נוהג הצייר, לרוב, לגרום לקטיעת הקו האופקי שעליו הדמות הולכת ובכך לגרום למר קו ליפול לתוך תהום ולאחר מכן לכתוב "הסוף" על התהום אליו מר קו נופל.

## אזכורים בתרבות
*ב־2005, יצא ווידאו־קליפ לשיר של להקת ג'מירוקוואיי, *Don't) Give Hate a Chance)* שהיה מעין מחווה לסדרת סרטוני מר קו. הווידאו־קליפ הוא מעין פירוש מונפש למלחמה בטרור ומציג דמויות תלת־ממדיות בדמותו של מר קו וכמו כן גם ידו של הצייר אשר מופיעה מספר פעמים במהלך הווידאו-קליפ.
*סרטוני מר קו משודרים בקביעות בתחנות הרכבת התחתית במספר ערים בגרמניה ובשוודיה.
*דמותו של מר קו כיכבה בארץ בפרסומות של בנק דיסקונט בשנות השמונים.

## קישורים חיצוניים

* 

קטגוריה:סדרות הנפשה איטלקיות
קטגוריה:תוכניות טלוויזיה שעלו לשידור בשנות ה-1970
קטגוריה:הערוץ הראשון - תוכניות רכש
משפט טרסקי

בתורת הקבוצות האקסיומטית, **משפט טַרְסְקִי**, אותו הוכיח אלפרד טרסקי, מציג טענה השקולה לאקסיומת הבחירה: טרסקי הוכיח שאם מניחים רק את מערכת האקסיומות של צרמלו-פרנקל, אז אקסיומת הבחירה נובעת מן הטענה "\ \alpha^2 =\alpha לכל עוצמה אינסופית" (לכל קבוצה אינסופית A, עוצמתה של המכפלה הקרטזית \ A\times A שווה לזו של A). הכיוון ההפוך היה ידוע עוד קודם לכן, וכך הטענה שקולה לאקסיומת הבחירה. 

כאשר טרסקי הציע את המאמר לפרסום ב- Comptes Rendus Acad. Sci. Paris, דחה אותו מוריס פרשה בטענה שגרירה לוגית בין שתי טענות שהן נכונות ממילא, אינה תוצאה מעניינת. אנרי לבג דחה אף הוא את המאמר, באומרו שהוא אינו מוצא כל עניין בקשר לוגי בין שתי טענות שקריות.
אפיזודה זו משקפת את הלוך הרוחות בין אנשי תורת הקבוצות בתחילת המאה העשרים, כאשר מעמדה של אקסיומת הבחירה היה שנוי במחלוקת.

## הוכחה
מטרתנו להוכיח כי אקסיומת הבחירה נובעת מן הטענה "לכל קבוצה אינסופית A מתקיים |A|=|A \times A|".
כידוע, משפט הסדר הטוב שקול לאקסיומת הבחירה, ולכן יהיה מספיק להראות שמן הטענה נובע כי לכל קבוצה B קיים סדר טוב.

עבור קבוצות סופיות הטענה מיידית, ולכן נניח כי B אינסופית.

כיוון שאוסף כל הסודרים כך שיש פונקציה על מ-B אל הסודר היא קבוצה - יש סודר מינימלי, \beta, כך שאין פונקציה על מ-B ל-\beta.
נניח בלי הגבלת הכלליות שהקבוצות B ו-\beta זרות.
לפי ההנחה, |B \cup \beta|=|(B \cup \beta) \times (B \cup \beta)|, ולכן קיימת פונקציה חד-חד-ערכית ועל f: B \cup \beta \to (B \cup \beta) \times (B \cup \beta).

לכל איבר  x \in B, לא ייתכן שהקבוצה \beta \times \{x\} מכוסה על ידי הפעלת f על איברי B בלבד (כלומר לא ייתכן שמתקים  \beta \times \{x\} \subseteq f[B]), שכן אחרת ניתן היה להגדיר פונקציה על מ-B ל-\beta.
לכן, קיים לפחות סודר אחד \gamma \in \beta המקיים  f(\gamma) \in \beta \times \{x\}, ומכאן שהקבוצה  S_x=\{\gamma | f(\gamma) \in \beta \times \{x\}\} אינה ריקה.

בעזרת תכונה זו נוכל להגדיר פונקציה חדשה:  g(x)=\min S_x.
פונקציה זו מוגדרת היטב שכן S_x היא קבוצה לא ריקה של סודרים, ולכן קיים לה מינימום.
לכל x,y \in B, x \neq y הקבוצות S_x ו- S_y הן זרות. על כן g משרה סדר טוב על B: לכל שני איברים x, y \in B נגדיר x \leq y \iff g(x) \leq g(y), שהרי התמונה של g, קרי g[B], היא קבוצת סודרים ולכן סדורה היטב.

## הערות שוליים

טרסקי
קטגוריה:אקסיומת הבחירה
ישראל דוריון

**ישראל דוריון**, המוכר גם בשם העט **ב. עינן** (14 ביולי 1908 – 27 באוגוסט 1992) היה מראשוני שיטת הרפואה התזונתית והטבעונות בארץ ישראל של היישוב הישן, וממציא לחם עינן, יליד צ'כוסלובקיה.
שמאל|ממוזער|ד"ר ישראל דוריון מעטיפת ספרו "הטבעונות הלכה למעשה"

## ילדותו ובגרותו
בילדותו קיבל חינוך יהודי תורני וחינוך כללי, בהמשך חייו למד בישיבות שונות בטרנסילבניה ופרנקפורט, כמו כן למד באוניברסיטאות העברית בירושלים, ובאוניברסיטת גיסן בגרמניה.

## פעילות ציונית וחברתית
פעל בארגון "חלוץ המזרחי" ובארגון "תורה ועבודה",
עלה לארץ בשנת 1934, היה פעיל ותומך נלהב בשיטתו החברתית-כלכלית שמכונה "פופר לינקאוס" (על-שם יוסף פופר לינקאוס), הוציא מספר ספרים בעקבות דיונים והחלפת מכתבים שניהל עם אלברט איינשטיין וזיגמונד פרויד, מתוך מכתבים אלו נולדו הספרים "ממלכת לינקאוס" ו"פופר לינקאוס" שעיקרם היה תוכנית כלכלית למחיה תמורת עבודה במסגרת ופיקוח ממשלתיים.
מספר שנים שימש כעיתונאי כותב-טורים בעיתון "הצופה".

## מעבר לגישה טבעונית
החל משנת 1948 היה לטבעוני, פרסם ספרים רבים בנושא תזונה והשפעתה על גוף האדם, דרכי רפואה ומניעת מחלות על ידי מזון חי וטבעי. מאז פיתח תורות תזונה ורפואה טבעונית, רוב תורותיו ושיטותיו התבססו על טהרת הצמחונות בדגש על התנגדות גדולה לאכילת מוצרי בשר וחלב פרה ומזון מעובד-מתועש (חיטה לבנה, סוכר לבן).

## ספרים שכתב
* ממלכת לינקאוס - 1939
* יסודות הבריאות - 1956
* האיש משה - 1946
* מזון חי לתינוק ולילד - 1964
* הטבעונות הלכה למעשה - 1980
*פופר לינקאוס ("הקץ לעוני") 1981

## רעיונות ופיתוחים מרכזיים-תזונה ובריאות
* לחם עינן
* מזון מלא
* חיטה טרום נבוטה
* הבשר כגורם מחלות וליקויים
* נזקי החיטה הלבנה
* לחם מלא
* חשיבות ואופן לעיסת מזון
* נזקי חלב הפרה
* טחינה עינן
* צום רפואי

## רעיונות ופיתוחים מרכזיים-כלכלה וחברה
* פופר לינקאוס
* מחיית מינימום
* 'צבא' עבודה בתמורה לדמי מחייה ממשלתיים

## חיים אישיים
בנו הוא הסופר דוד דוריון.

ארכיונו האישי שמור בספרייה הלאומית. 

## קישורים חיצוניים
* מאמר על לחם עינן - לחמו של ד"ר דוריון באתר אנג'ל
* 

## הערות שוליים

קטגוריה:טבעונים ישראלים
קטגוריה:אנשי העלייה החמישית
קטגוריה:ישראלים ילידי צ'כוסלובקיה
קטגוריה:יהודים הקבורים בהר המנוחות
קטגוריה:ישראלים שנולדו ב-1908
קטגוריה:ישראלים שנפטרו ב-1992
כסוף-מקור הודי

**כסוף-מקור הודי** (שם מדעי: *Euodice malabarica*; לשעבר בסוג לונכורה) היא ציפור מסדרת ציפורי השיר שמוצאה בהודו. הציפור אינה חוששת מבני אדם, וחיה בלהקות של כ-10 - 20 פרטים. ניזונה בעיקר מזרעים.

בישראל זהו מין פולש, שהתבסס משנות ה-80 של המאה ה-20 לאורך השבר הסורי-אפריקאי.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:ארץ ישראל: ציפורי שיר
קטגוריה:מיני בעלי חיים פולשים בישראל
קטגוריה:אסטרילדיים
קטגוריה:הודו: עופות
קטגוריה:בעלי חיים שתוארו ב-1758
צבעוני החרמון

**צבעוני החרמון** (שם מדעי: *Tulipa lownei*) הוא גאופיט מסוג צבעוני הגדל בישראל באזור הר החרמון שפרחיו ורודים ולבנים.

## מאפיינים
צבעוני החרמון הוא בעל פרחים הדומים לפרחים של צבעוני ססגוני. הפרח בצבעים ורוד-לבן בצידו הפנימי ובצבעים צהוב-כתום בצידו החיצוני. לצבעוני החרמון פרח דמוי גביע בעל 6 עלי עטיף צבעוניים. הבצל של צבעוני החרמון קטן מהבצל של צבעוני ההרים והוא גם פחות מעמיק ממנו בקרקע. צבעוני החרמון מצמיח גבעול פריחה אחד באורך 5 עד 10 סנטימטר ועליו פרח אחד. הפרח פורח בחודשים מאי-יוני כשלושה שבועות לאחר הפשרת השלגים. הפרח נפתח החל משעה 16:00, למשך מספר שעות ובערב הוא נסגר. למחרת הוא נפתח מחדש אבל כבר אינו במיטבו.


קובץ:Tulipa lownei in Israel 2.jpg
קובץ:Tulipa lownei in Israel 1.jpg


## לקריאה נוספת
*
***[[הבריטניקה החדשה לנוער]]**, כתר הוצאה לאור בע"מ, כרך 14 עמוד 126.

## קישורים חיצוניים

* הצבעוני תעודת זהות
* מיני צבעוני באתר רשות הטבע והגנים

## הערות שוליים

קטגוריה:שושניים
קטגוריה:ארץ ישראל: שושניים
קטגוריה:צמחיית החרמון
קטגוריה:ערכי טבע מוגנים בישראל: צמחים
קטגוריה:פרחים ורודים בארץ ישראל
ועדת הכנסת

**ועדת הכנסת** היא הוועדה העוסקת בתקנון הכנסת ועניינים הנובעים ממנו; חסינות חברי הכנסת ובקשות לנטילתה; סדרי הבית וחוקי התפזרות הכנס; המלצות על הרכב הוועדות הקבועות והוועדות לעניינים מסוימים, ויושבי-ראש שלהן; תיחום ותיאום הוועדות; העברת בקשות המוגשות לכנסת מן הציבור ליושב ראש הכנסת או לוועדות המתאימות; דיון בתלונות על חברי הכנסת; תשלומים לחברי הכנסת; דיון בבקשות ובעניינים שאינם נוגעים לשום ועדה או שלא נכללו בתפקידי ועדה אחרת.

עד לכינונה של ועדת הכנסת ממלאת הוועדה המסדרת את מקומה בכל הנוגע לסדרי העבודה בכנסת, לדיוניה ולמסגרת הניתנת להם.

## ועדות משנה של ועדת הכנסת
* ועדת המשנה לתיקון תקנון הכנסת
* ועדת משנה לבדיקת נוהלי אבטחת חברי הכנסת
* ועדת משנה לעניין נציבות הדורות הבאים לכנסת
* ועדת משנה לנושא הופעת נושאי משרה ציבורית בפני ועדות הכנסת
* ועדת המשנה לנושא השאילתות
* ועדת משנה לתקציב הכנסת

## יושבי ראש הוועדה

## קישורים חיצוניים
* 
* שידורי וידאו של ועדת הכנסת באתר ערוץ הכנסת
* 

## הערות שוליים

*
כנסת, ועדת
הרשימה המתקדמת לשלום

**הרשימה המתקדמת לשלום** (בערבית: **القائمة التقدمية للسلام**, בתעתיק: אלקאאמה אלתקדמיה ללסלאם) הייתה מפלגה ערבית-יהודית רדיקלית שהוקמה לקראת הבחירות לכנסת האחת עשרה על ידי מיזוג בין תנועת "אלטרנטיבה" היהודית (שהוקמה ב-1983 על ידי פורשים משל"י בראשותם של מתי פלד, יעקב ארנון, אורי אבנרי וחיים ברעם), "התנועה המתקדמת" מנצרת (שחבריה פרשו מ"החזית הדמוקרטית", שהביאה לבחירתו של תאופיק זיאד לראשות העיר, ב-1981, וגרפו הצלחה בריצה עצמאית בבחירות לרשות המקומית בנצרת ב-1983), ועוד כמה חוגים שונים (ביניהם "אל אנצאר" מאום אל-פחם, שפרשה מבני הכפר, ומצפן, שחברה חיים הנגבי היה למזכיר המפלגה) ויחידים נוספים. המפלגה דגלה בזכות ההגדרה העצמית של שני העמים, שוויון אזרחי מלא לערביי ישראל, נסיגה של צה"ל מדרום לבנון, והכרה באש"ף כנציג הפלסטינים.

## היסטוריה
ערב הבחירות לכנסת ה-11, נפסלה הרשימה מלרוץ לכנסת על ידי ועדת הבחירות המרכזית, יחד עם רשימת כך של מאיר כהנא, בטענה כי "רשימה זו דוגלת בעקרונות המסכנים את שלמותה וקיומה של מדינת ישראל, ושמירת יחודה כמדינה יהודית".

העניין הובא בפני בית המשפט העליון. הרכב מורחב של חמישה שופטים: הנשיא מאיר שמגר, אהרן ברק, מרים בן-פורת, מנחם אלון ומשה בייסקי, הפך את החלטת ועדת הבחירות על פיה, והתיר לרשימה לרוץ לכנסת. הרשימה זכתה בשני מנדטים, וכיהנו מטעמה בכנסת חברי הכנסת מוחמד מיעארי (שהיה ממקימי ופעילי תנועת אל ארד, שעניינה נדון בפסק דין ירדור בשנת 1965) והאלוף (מיל') מתי פלד.

בשנת 1988, ערב הבחירות לכנסת השתים עשרה, שוב עלה עניינה של הרשימה לדיון בפס"ד בן שלום, אך גם שם התיר בית המשפט את השתתפות הרשימה בבחירות. הרשימה קיבלה 33,695 קולות והפעם זכתה רק במנדט אחד, וכיהן מטעמה בכנסת מוחמד מיעארי. במלחמת המפרץ תמכה המפלגה בעיראק, מה שהביא לפרישת החברים היהודים ממנה ולהפיכתה למפלגה לאומית ערבית.

בבחירות לכנסת ה-13 בשנת 1992 רצה הרשימה בשלישית, אך הפעם כרשימה עם נציגים ערבים בלבד. הרשימה לא עברה את אחוז החסימה ובחרה שלא להתמודד בבחירות לכנסת ה-14 בשנת 1996. באותה שנה פרש פלג בראשות מוחמד מיעארי והצטרף למפלגת בל"ד.

## ראו גם
*פרשת ניימן השנייה

## קישורים חיצוניים
* 
* 
* 
* 

## הערות שוליים

קטגוריה:ישראל: מפלגות היסטוריות
קטגוריה:סיעות בכנסת
קטגוריה:מפלגות ערביות בישראל
קטגוריה:שותפות יהודית-ערבית בישראל
קטגוריה:מפלגות שהוקמו ב-1984
מארי דה גיז

שמאל|ממוזער|250px|מארי דה גיז וג'יימס החמישי
**מארי דה גיז** (בצרפתית: **Marie de Guise**; 22 בנובמבר 1515 - סביבות 11 ביוני 1560) הייתה רעייתו של ג'יימס החמישי, מלך ממלכת סקוטלנד, ואמה של מרי מלכת הסקוטים. דה גיז הייתה עוצרת ממלכת סקוטלנד בין השנים 1554–1560.

## ביוגרפיה
מארי, בתם הבכורה של קלוד, דוכס גיז, ראש בית גיז הצרפתי, ושל אנטואנט דה בורבון, נולדה בבאר-לה-דוק, לורן ב-4 באוגוסט 1534. בהיותה בת שמונה-עשרה נישאה ללואי מאורליאן, דוכס לונגוויל. נישואיהם היו מאושרים, ובנם הבכור פרנסואה נולד ב-30 באוקטובר 1535. בחורף שנת 1536 נכחה מארי בטקס נישואיו של בעלה לעתיד, ג'יימס החמישי מסקוטלנד, לבתו הבכורה של מלך צרפת, מאדלן דה ולואה, בקתדרלת נוטרדאם בפריז.

ב-9 ביוני 1537 מת לואי בעיר רואן. מארי הייתה לאלמנה בגיל עשרים ואחת. ב-4 באוגוסט ילדה את בנה השני, לואי. ג'יימס החמישי, אשר אשתו הראשונה מאדלן מתה משחפת בחודש יולי, חיפש, באותו זמן, כלה צרפתייה נוספת, על מנת לחזק את הברית הסקוטית-צרפתית נגד ממלכת אנגליה. המשא ומתן על נישואיו התמקד במארי. דודו של ג'יימס, הנרי השמיני, מלך אנגליה, ביקש את ידה של מארי, על מנת למנוע נישואים מסוכנים אלו. פרנסואה הראשון, מלך צרפת, העדיף את הצעת הנישואין של ג'יימס על פני הצעתו של הנרי, ודיווח זאת לאביה של מארי; היא קיבלה את הידיעה בהלם ובחשש. האפשרות כי תעזוב את משפחתה ואת ארצה לא שימחה את מארי, אשר שכלה את בנה לואי, בן ארבעת החודשים, באותה תקופה. אביה נקלע לתסבוכת דיפלומטית; הוא ניסה לעכב את תוכניות הנישואין ככל האפשר. ג'יימס, שחש, כנראה, באי-רצונה של מארי, כתב לה מכתב בו פנה אליה בבקשה לעצה ולתמיכה. מארי קיבלה את הצעת הנישואין, ומיהרה להסדיר את ענייני הנסיעה.

ב-18 במאי 1538 נישאו ג'יימס החמישי ומארי בקתדרלת נוטר דאם, באמצעות בא-כוח, רוברט, לורד מקסוול. מארי עזבה את צרפת ביוני, מלווה בצי ששלח ג'יימס; היא נאלצה להשאיר את בנה הקטן פרנסואה בצרפת. ב-10 ביוני הגיעה מארי לפייף, שם קידם ג'יימס את פניה. הם נישאו, פנים מול פנים, לאחר כמה ימים, בסנט אנדרוז. מארי הוכתרה למלכת סקוטלנד ב-22 בפברואר 1540, במנזר הולירוד. שני בנים נולדו לה ולג'יימס: ג'יימס וארתור (רוברט); ג'יימס חי במשך פחות משנה, וארתור במשך שמונה ימים בלבד. בתם מרי נולדה ב-8 בדצמבר 1542; ג'יימס מת כעבור שבוע, ומארי נהייתה לעוצרת.

הייתה זו מארי אשר שלטה, למעשה, בסקוטלנד, בשמה של המלכה מרי, אשר נשלחה לצרפת בגיל חמש, כדי לחיות לצד בעלה לעתיד, בנו של אנרי השני, מלך צרפת. מארי נהגה תמיד להתייעץ עם שני אחיה רבי העוצמה - שארל, הקרדינל מלורן, ופרנסואה הדוכס מגיז, אשר נשאו בתפקידים בממשלה הצרפתית. סקוטלנד וצרפת פעלו כבעלות ברית בכל הנוגע ליחסיהן עם אומות אחרות.

השפעתם ההולכת וגוברת של הפרוטסטנטים הסקוטים, אשר נתמכו בחשאי בידי מלכת אנגליה, אליזבת הראשונה, ערערה את יציבות שלטונה של מארי. הם הדיחו אותה, למעשה, בגלל סיבות דתיות. לאחר מותה של מארי, שאירע ב-10 או ב-11 ביוני 1560, נלקחה גופתה לצרפת. היא נקברה במנזר סן-פייר בעיר ריימס, אשר אם המנזר שלו הייתה אחותה, רנה.

בעת המודרנית הועלתה השערה כי אליזבת הראשונה הורתה להרעיל את מארי למוות. להשערה זו, המופיעה בסרט "אליזבת" ובספרה של פיליפה גרגורי, "מאהבה של הבתולה", אין כל בסיס; מותה של מארי היה אחד ממקרי המוות הבודדים של בני מלוכה במאה ה-16 שבני תקופתה הפרנואידים לא ייחסו להרעלה.

## קישורים חיצוניים

* 
* 
* 

קטגוריה:עוצרי סקוטלנד
קטגוריה:מלכות רעיות סקוטיות
קטגוריה:בית גיז
קטגוריה:עוצרות
קטגוריה:נשים צרפתיות במאה ה-16
קטגוריה:ילידות 1515
קטגוריה:נפטרים ב-1560
המרדף אחרי הנסיך האדום

**המרדף אחרי הנסיך האדום** הוא ספר העוסק בניסיונה של מדינת ישראל, באמצעות "המוסד", לחסל במסגרת מבצע זעם האל את עלי חסן סלאמה, הידוע בכינויו "הנסיך האדום", שעמד בראש ארגון הטרור "ספטמבר השחור" והיה אחראי לטבח הספורטאים באולימפיאדת מינכן בראשית שנות ה-70.

הספר נכתב על ידי מיכאל בר-זוהר ואיתן הבר והוצא לאור על ידי זמורה, ביתן - מוציאים לאור בשנת 1984. בנוסף הספר ראה אור בבריטניה, בארצות הברית, בצרפת ובהולנד.

בשנת 2005 יצאה מהדורה חדשה ומעודכנת של הספר בישראל תחת השם "**נקמת מינכן**".

בספר ישנם 16 פרקים (לא כולל הערות המחברים) והוא מחולק לשלושה חלקים:
* "האב" - חסן סלאמה האב, שנולד בראשית המאה ה-20 וחי בכפר קולה, מראשי כנופיות הטרור במרד הערבי הגדול ונהרג במלחמת העצמאות.
* "הבן" - עלי חסן סלאמה, שעמד בראש ספטמבר השחור, ארגון טרור פלסטיני שביצע את טבח הספורטאים במינכן בראשית שנות השבעים.
* "הנכד" - מספר בקצרה על לידת בנו של עלי חסן סלאמה, שנקרא גם הוא עלי חסן סלאמה, כמו אביו.

## קישורים חיצוניים
* 
* נקמת מינכן, תצוגה חלקית של הספר באתר google books
* 

קטגוריה:ספרי עיון
קטגוריה:ספרי 1984
קטגוריה:מבצע זעם האל
קטגוריה:ספרי זמורה ביתן
שרת HTTP

**שרת HTTP** (נקרא גם **שרת דפי אינטרנט**, **שרת web** או **שרת אינטרנט**) הוא תוכנת שרת המתקשרת בפרוטוקול HTTP. השם משמש לעיתים גם ככינוי למחשב עליו פועלת תוכנת השרת, אם כי לאותו מחשב יכולים להיות גם תפקידים נוספים. שרתי HTTP הם שרתי התוכן המרכזיים ברשת האינטרנט וברשתות מחשבים אחרות, ומשמשים להפצת דפי HTML, תמונות, וקבצים אחרים.

## היסטוריה
שרת ה-HTTP הראשון, httpd (ראשי תיבות של: Hyper-Text Transfer Protocol Daemon) נכתב על ידי טים ברנרס-לי. הוא החל לעבוד על הפרויקט בשנת 1989 במסגרת עבודתו ב-CERN, ובשנת 1990 הציג את הגרסה הראשונה של השרת, במקביל להצגת דפדפן האינטרנט הראשון, WorldWideWeb. טים ברנרס-לי יצר למעשה את הגרסה הראשונה של פרוטוקול ה-HTTP, שלימים נקראה HTTP 0.9, גרסה זו של הפרוטוקול הייתה פשוטה ביותר ולמעשה כללה פקודה אחת בלבד – "GET", ללא מבנה פתיח, ניהול תקשורת או הודעות שגיאה.

כיום, שרתי דפי אינטרנט מסוגלים לא רק לשלוח ללקוח קבצים השמורים על מחשב השרת, אלא גם להריץ יישומים על השרת בתגובה לבקשות שהתקבלו, לשמור ולמחוק נתונים שצורפו לבקשה, ולשלוח ללקוח תכנים המיוצרים באופן דינמי. מערכת מדיה-ויקי אשר עליה מבוססת ויקיפדיה היא דוגמה ליישום המורץ על שרת כזה. על-מנת לייצר את התכנים הדינמיים מריצים בדרך כלל תוכנה בשילוב עם שרת דפי האינטרנט. בעבר תוכנות כאלו נכתבו בשפות כמו C++ וקושרו לשרת באמצעות CGI. כיום משתמשים בשפות וטכנולוגיות כמו PHP, JSP, ASP ו-ASP.NET למימוש מטרה זו.

רוב שרתי ה-HTTP תומכים גם בפרוטוקול HTTPS לשם הצפנת התקשורת בין השרת ללקוח.

## יישומים בולטים
השרתים בולטים בתחום זה הם אפאצ'י מבוסס הקוד הפתוח ושרת IIS של מיקרוסופט, הטבלה שבהמשך מציגה את התפלגות שרתי ה-HTTP השונים ברשת האינטרנט, על פי בדיקת חברת Netcraft מחודש דצמבר 2024.

שרתים בולטים אחרים:
* NCSA httpd – שרת HTTP שנכתב ב-NCSA (המרכז הלאומי ליישומי מחשוב-על. שם פותח גם הדפדפן הפופולרי הראשון, NCSA Mosaic) והיה השרת הפופולרי ביותר בימיה הראשונים של האינטרנט. אפאצ'י התבסס עליו בהמשך, לאחר שפיתוחו הופסק.
* נטסקייפ – בשנת 1994 הוקמה חברת הזנק חדשה בשם נטסקייפ על ידי מארק אנדרסן מ-NCSA. רוב המפתחים של השרת והדפדפן מ-NCSA עברו לשם ופיתוחם הופסק כמעט כליל. נטסקייפ פיתחה, בנוסף לדפדפן המפורסם שלה, גם אוסף של תוכנות שרת, ביניהן שני שרתי HTTP.
* לחברת סאן מיקרוסיסטמס היו שרתים משל עצמה. בשנת 1998 נרכשה חברת נטסקייפ על ידי אמריקה און ליין. כחלק מהעסקה נמכרו כל מוצרי השרתים של נטסקייפ לסאן ושולבו במותג "Java One".

## קישורים חיצוניים

## הערות שוליים

*
קטגוריה:סוגי שרתים
דובוש

שמאל|ממוזער|250px|פרוסה של עוגת דובוש - המראה הקלאסי
ממוזער|שמאל|250px|עוגת דובוש בציפוי מרציפן
ממוזער|שמאל|250px|פרוסת דובוש בה נראות שכבות העוגה
**דוֹבּוֹש** (**Dobos torta**) היא עוגת שכבות מהמטבח ההונגרי. היא מורכבת משכבות של עוגת ספוג (דומה ל-genoise ול"פנדישפאן") וקרם שאליו נוספו טעמים שונים כגון קפה, פירות וכדומה. במתכון ההונגרי הקלאסי משתמשים בקרם חמאה (חמאה מוקצפת עם סוכר וביצים).

## היסטוריה
העוגה נושאת את שמו של השף ההונגרי המפורסם יוז'ף דובוש, שהמציא אותה בשנת 1884 והציג אותה בתערוכה הלאומית השנתית של הונגריה בבודפשט בשנת 1885. פרנץ יוזף, מלך הונגריה ואשתו המלכה אליזבת היו בין הלקוחות הראשונים שטעמו ואהבו אותה. בשנת 1906 גילה דובוש לחבריו לאיגוד הקונדיטורים את סוד המתכון.

בישראל הייתה עוגת הדובוש למאכל פופולרי הודות לעלייה הגדולה של יהודי הונגריה בעיקר בשנות ה-30. בבתי קפה רבים שנוסדו באותן השנים בידי עולי הונגריה כיכבה העוגה, כשאחד מהבולטים בהם היה "קפה ניצה" ברחוב הרצל 2 בחיפה.

## הכנה
העוגה מצופה בשכבה דקה של קרם, ומעליו לרוב זיגוג שוקולד. במתכון הקלאסי הדובוש היה מעוטר במלבני קרמל ("קרמל-גלזור") קשים שהיו מסודרים מעליו לרוחב באלכסון בצורת רעפים הנתמכים ברוזטות קטנות של קרם. הקרמל היה נמרח בעזרת פלטה משומנת על גבי מלבן של רולדה, ואז נחתך בעזרת סכין משומנת במהירות למלבנים קטנים, לפני שהוא התקשה. שיטה אחרת הייתה חריצת מלבן הקרמל לרוחב בעזרת הסכין המשומנת למלבנים (על מנת לאפשר את חיתוך העוגה), והנחתו בשלמות מעל גבי הדובוש.

במקרים אחרים חותכים את עוגת הדובוש באלכסון לשני חצאי פירמידה, ומדביקים את שני החצאים זה לזה בעזרת קרם תוך יצירת פירמידה גבוהה, שנמרחת בקרם ומצופה ביריעת מרציפן.

## ראו גם
* פלודן

## קישורים חיצוניים

* 

קטגוריה:המטבח ההונגרי
קטגוריה:המטבח האוסטרי: קינוחים
קטגוריה:עוגות
קטגוריה:מאכלים הקרויים על שם אישים
קטגוריה:עוגות שכבות
קטגוריה:עוגות ספוג
מוריס ז'ולי

**מוריס ז'ולי** (בצרפתית: **Maurice Joly**; ) היה סופר סאטירי ועורך דין צרפתי, שמיצירתו "דיאלוגים בגיהנום", סאטירה פוליטית שהופנתה כלפי נפוליאון השלישי, נגנבו חלקים והפכו למסמך האנטישמי "הפרוטוקולים של זקני ציון". גנבה ספרותית זו התבצעה על ידי האוכרנה, המשטרה החשאית של רוסיה הצארית.

ז'ולי נולד בעיירה לונס-לה-סונייה לאב צרפתי ולאם איטלקייה. הוא למד משפטים, אך הפסיק את לימודיו שם בשנת 1849 ועבר לעבוד במשרד ממשלתי בפריז במשך 10 שנים עד שקיבל היתר לעסוק בעריכת דין.

התאבד בשנת 1878.

## דיאלוגים בגיהנום
יצירתו המפורסמת ביותר היא הספר הפוליטי-סאטירי "דיאלוגים בגיהנום בין מקיאוולי למונטסקייה". הספר הוא התקפה פוליטית על שלטונו של נפוליאון השלישי. הספר הודפס ויצא לאור לראשונה בבריסל בשנת 1864. ז'ולי הדפיס את הספר בבריסל כדי להימנע מהתעמתות עם המשטר הצרפתי. כשהוברחו עותקי הספר לצרפת, זוהה ז'ולי כמחבר בידי המשטרה הצרפתית, ונעצר. עותקי הספר הוחרמו ונשרפו וכיום קיימים מעט מאוד עותקים שלמים של הספר. ב-25 באפריל 1865 הורשע ז'ולי ונשלח לכלא בפריז ל-15 חודשים.

ב"דיאלוגים בגיהנום" השתמש ז'ולי בשתי דמויות היסטוריות המייצגות עמדות שונות. הספר הוא מעין פרוטוקול לדיאלוגים ביניהם. בדרך זו הוא מבקר את השלטון הנפוליאוני, חוסר החירויות ועוד. מונטסקייה מייצג את הליברליזם והפלורליזם (שבהם דגל ז'ולי) ומקיאוולי מייצג את העריצות החשוכה (שאותה תקף ז'ולי).

## הדיאלוגים בגיהנום והפרוטוקולים של זקני ציון
אחד מהעותקים המעטים ששרדו את מסע שריפת הספרים של ז'ולי, מצא את דרכו לשווייץ, שם הוא נאסף על ידי האוכרנה, המשטרה החשאית הרוסית.

באוכרנה ביצעו שכתוב של הטקסט, תוך העתקה של קטעים שלמים מהספר והחלפת הקטעים נגד העריצות במילים נגד היהודים, וכך יצרו את "הפרוטוקולים של זקני ציון". את ההוכחות לשכתוב סיפקו התובעים במשפט ברן נגד הפצת הפרוטוקולים בשווייץ: ״קטעים שלמים מן הדיאלוגים מופיעים גם בפרוטוקולים כפי שהם, וחלק גדול מהגרסאות הראשונות של הפרוטוקולים כתוב בסגנונות ומשלבי צרפתית שונים, כאשר את הצרפתית הקלוקלת הוסיפה המשטרה החשאית הרוסית. העמודים הראשונים בפרוטוקולים זהים לחלוטין לעמודים הראשונים בדיאלוגים פרט לשינויים מינוריים.״

## קישורים חיצוניים

* עבודותיו של מוריס ז'ולי בפרויקט גוטנברג.
* 

קטגוריה:סופרים צרפתים
קטגוריה:מתאבדים: סופרים
קטגוריה:הפרוטוקולים של זקני ציון
קטגוריה:צרפתים שנולדו ב-1829
קטגוריה:צרפתים שנפטרו ב-1878
מפל אנחל

שמאל|ממוזער|250px|המפל כפי שהוא נראה ממחנה רטון
**מפל אנחל** (בספרדית: **El Salto Ángel**; שמות מקומיים: Kerepakupai Merú או Parekupa Vena) הוא מפל המים הגבוה בעולם. גובהו 979 מטרים, כאשר 807 מתוכם הם נפילה חופשית. המפל נמצא בחלק המערבי של הפארק הלאומי קנאימה שבוונצואלה, שם נמצא אחד ההרים השטוחים הגבוהים בעולם. מפל אנחל הוא אחד ממוקדי התיירות המפורסמים בוונצואלה.

## היסטוריה
אף שתואר לראשונה בתחילת המאה ה-20 על ידי החוקר ארנסטו דה סנטה קראז, התפרסם המפל בעולם רק משנת 1933 כאשר נתגלה מחדש על ידי הטייס האמריקאי ג'ימי אנג'ל (בהיגוי בשפה הספרדית: "אנחל").

ג'ימי אנג'ל נולד בספרינגפילד שבמיזורי ב-1899. בשנת 1936, בעת שחיפש זהב, הנחית את מטוסו על ראש המפל. המפל קרוי כיום על שמו. משמעות המילה "אנחל"/"אנג'ל" היא "מלאך", אולם ילידי המקום קראו למפלים "פה השטן".

הגובה הרשמי של המפל נקבע על ידי אגודת נשיונל ג'יאוגרפיק ב-1949. ספרו של דייוויד מוט "Angels Four" מתאר את הטיפוס הראשון אל ראש המפל.

## תיירות
מפל אנחל ממוקם באזור ג'ונגל מבודד בוונצואלה, וטיול אליו אינו דבר פשוט. המטייל יצטרך לטוס אל הפארק הלאומי קאנאימה, לצאת מהעיירה קאנאימה, שעל גדות נהר קאראו, ומשם לשוט בסירה עד המפל. המסע עשוי להימשך עד 24 שעות. בימים מעוננים, שבהם הראות מוגבלת, ייתכן שהמפל לא ייראה. בחודשים החמים יש יותר סיכוי לראות את המפל, אך זרימת המים עלולה להיות חלשה יותר.

## קישורים חיצוניים

* 
* מאמר על ג'ימי אנג'ל
*
* 

## הערות שוליים

אנחל, מפל
קטגוריה:ונצואלה: גאוגרפיה
תוכנית לימודית אישית

**תוכנית לימודית אישית** (**תל"א**), תוכנית לימודים אישית הנקבעת לילדים עם לקות הנוגעת לתחומי תפקוד שונים הקשורים ללמידה ולשילוב במערכת החינוך הרגילה או המיוחדת: תפקוד מוטורי, חושי, קוגניטיבי ורגשי, התנהגות ויכולת חברתית ותקשורתית. בנוסף לזאת נשקלת גם יכולתו של התלמיד לבצע באופן עצמאי את פעולות היומיום (ADL), כמו יכולת להסתדר בכוחות עצמו בשירותים, לאכול בכוחות עצמו ולהתלבש בכוחות עצמו.

לפי הוראת משרד החינוך, "בראשית כל שנת לימודים ולא יאוחר ממועד שקבע השר בתקנות, יקבע הצוות המטפל במוסד לחינוך מיוחד, תוכנית לימודים אישית לכל ילד חריג הלומד באותו מוסד". בארצות הברית קיימת תוכנית דומה, Individualized Education Program. בניגוד לתוכנית הישראלית הפועלת בהוראת מנכ"ל משרד החינוך, התוכנית האמריקנית פועלת בהוראת החוק הפדרלי. חוק זה נקרא "חוק חינוך לפרטים בעלי מוגבלויות" ; (IDEA) של שנת 1975, תיקון בשנת 2004. 

התל"א נבנית על ידי מקורות שונים על הילד, כגון: אבחונים פרא-רפואיים, אבחונים פסיכולוגיים ושיחה עם ההורים, והיכרות עם הילד בסיטואציות שונות (אינטראקציה בין הילד למבוגרים ולילדים. בעבודה אינדיבידואלית, משחק חופשי ועוד).

השותפים לכתיבת התל"א הם ועדה רב מקצועית, יועץ חינוכי, רופאים, מורה/גננת לחינוך מיוחד וצוות פרא-רפואי (כגון קלינאי תקשורת ומרפא בעיסוק). לאחר ישיבת הצוות ישנה החלטה במה שואפים לקדם את הילד במהלך השנה.

## שלבי כתיבת התל"א
# תיאור הילד.
# נקודות חוזק של הילד ונקודות חולשה של הילד.
# בחירת מטרה.
# כתיבת התל"א המורכבת מיעדים המכוונים למטרה כללית.

## מאפייני התל"א
# התוכנית היא אישית לכל תלמיד.
# התוכנית מותאמת לגילו ולמצבו של התלמיד.
# התוכנית נבנית על סמך כוחותיו הנוכחיים של התלמיד.
# התוכנית כוללת חמישה חלקים:
##תיאור מצבו הנוכחי של התלמיד.
##מטרות ויעדים.
##טווח זמן להשגתם.
##אמצעים להשגת המטרות.
##דרכי הערכה.
#התוכנית מתוכננת מראש בתחילת השנה, בראיית צורכי התלמיד לשנה שלמה ועתידו של התלמיד מעבר לשנת הלימודים.
#התוכנית נבנית מדי שנה מחדש, בהסתמך על המלצות שנקבעו בשנת הלימודים הקודמת.

## ראו גם
* שילוב בחינוך
* תוכנית חינוכית יחידנית

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:פסיכולוגיה חינוכית
קטגוריה:נגישות חינוך והשכלה
קטגוריה:נכות
אישית
האקדמיה לאמנויות היפות

**האקדמיה לאמנויות היפות** (בצרפתית: **Académie des Beaux-Arts**) היא אגודה של מלומדים צרפתים שנוסדה ב-1816 עם איחודן של:

*האקדמיה המלכותית לציור ולפיסול (נוסדה ב-1648 על ידי הצייר שארל לה ברון, שהיה בן חסותו של הקרדינל מזראן);
*האקדמיה המלכותית למוזיקה (נוסדה ב-1669 על ידי לואי הארבעה עשר, מלך צרפת והחל ב-1672 נוהלה על ידי ז'אן-בטיסט לולי, שהיה מלחין החצר);
*האקדמיה המלכותית לאדריכלות (נוסדה ב-1671 על ידי ז'אן-בטיסט קולבר, שהיה שר הבינוי והאמנות של לואי הארבעה עשר, מלך צרפת).
הנשיאה הנוכחית של האקדמיה היא השחקנית, הבמאית והתסריטאית קולין סרו ממדור הקולנוע אודיו-ויזואל, וסגן הנשיאה הוא הצלם והמפיק ז'אן גאומי ממדור הצילום, שהתמנו לתפקידים בינואר 2025.

החברים באקדמיה לאמנויות היפות מחולקים לתשעה מדורים: ציור, פיסול, אדריכלות, חריטה, הלחנה, יצירה אמנותית בקולנוע ובווידאו, צילום, כוראוגרפיה (החל מ-2018) וחברים בלתי תלויים.

## פרסים
האקדמיה לאמנויות יפות מעניקה חמישה פרסים ייעודיים:
* פרס ליליאן בטנקור לשירת מקהלה
* פרס קרן סימון וצ'ינו דל דוקה למוזיקה
* פרס פייר קרדן לעיצוב
* פרס פרנסואה-ויקטור נורי
* פרס קרן פייר ג'יאנדה

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:צרפת: תרבות
קטגוריה:צרפת: חינוך
האדמה (אפקוט)

שמאל|ממוזער|250px|ביתן האדמה
**ביתן האדמה** (באנגלית: **The Land Pavilion**) הוא ביתן המצוי בפארק אפקוט בדיסניוורלד, שבאורלנדו, במדינת פלורידה שבארצות הברית.

## נתוני הביתן
* כמות המבקרים היכולים להיות בביתן: 3,600.
* שטח הביתן: 24,000 (מ"ר) - כשטח ארץ הפנטזיה בממלכת הקסם.
* תאריך הפתיחה: 1 באוקטובר 1982 (עם פתיחת הפארק).
* מממן: קרפט (1982 - 1993), נסטלה (1993 - היום).

## מתקנים בביתן

ממוזער|200px|שמאל|צמחים בחממות הביתן.

* **[[חיים עם האדמה]]** - מסע בסירה. בחלקו הראשון של המתקן, הנסיעה היא במתקן אפל - העובר דרך סצנות של יערות הגשם, ערבות ושדות חקלאיים. בהמשך עוברות הסירות דרך חממות הביתן ומעבדות בהן מנסים סוגים שונים של שיטות גידול חקלאיות חדשניות.
* **[[מעגל החיים (אפקוט)|מעגל החיים]]** - סרט המציג באמצעות דמויות הסרט מלך האריות - סימבה, טימון ופומבה. הסרט המראה כיצד תכנון לקוי יכול להזיק לסביבה.
* **[[סוארין]]** - סרט המראה את קליפורניה במבט מהאוויר.
* **[[סיור מאחורי הזרעים]]** - סיור בחממות הביתן.

## מתקנים שאינם פעילים עוד
***[[רוק המזון]]** (**Food Rocks **)- מופע תיאטרלי שמוצג על ידי בובות אודיו אנימטרוניקס, ומציג את אבות המזון. מופע זה החליף את **קברט המטבח** (*Kitchen Kabaret*) שקדם לו (1994 - 3 בינואר 2004).
* **האזינו לאדמה** (**Listen to the Land**) שהציג בין 1982 וה-27 בספטמבר 1993.
* **סימביוזה** (**Symbiosis**) סרט שהתבסס על השימושים השונים שבני האדם עושים באדמה.

## חממות הביתן
כאמור, לביתן שטחי חממות נרחבים, בהם נערכים ניסויים בגידולים הידרופוניים, ומגדלים ירקות אורגניים לשימוש מסעדות הביתן. בחממות נערכים ניסויים עבור נאס"א.

MickiPumb.JPG|דלעת בצורת מיקי מאוס
Pepertree.JPG|עצי פלפלים הגדלים בחקלאות הידרופונית
Tomatotree.JPG|עץ עגבניות


## קישורים חיצוניים

* רשת האזניים - האדמה
* קסם דיסניוורלד - האדמה
* דף ביתן האדמה
* אתר הבית של הביתן
* דף רשמי של מתקן סוארין
* דף מסעדת גריל הגן
* ביקור מאחורי הקלעים למתקן

קטגוריה:דיסניוורלד
קטגוריה:אפקוט
קטגוריה:דיסני: פארקי שעשועים
סוארין

שמאל
שמאל|ממוזער|250px|הכניסה למתקן סוארין
**דואים** (באנגלית: **Soarin’**) ידוע גם כ**דואים מסביב לעולם** (באנגלית: **Soarin’ Around the World**) ו**דואים מעל קליפורניה** (באנגלית: **Soarin’ Over** **California**) הוא מתקן מסוג סימולטור הממוקם באפקוט, ההרפתקה הקליפורנית של דיסני, דיסנילנד שנגחאי וטוקיו דיסני סי.

הגרסה הראשונית של המתקן - **דואים מעל קליפורניה** הייתה קיימת עוד מיום פתיחתו של פארק הנושא ההרפתקה הקליפורנית של דיסני בדיסנילנד ב-8 בפברואר 2001. ב-2005 המתקן התווסף גם לאפקוט בדיסניוורלד ונקרא **דואים** (**Soarin’**). הגרסה הבינלאומית הראשונה של המתקן נבנתה בשנת 2016 בדיסנילנד שנגחאי והעתק נוסף שלו התווסף לטוקיו דיסני סי בשנת 2019.

הסרט של המתקן התחלף ל**דואים מסביב לעולם** בגרסאות האמריקאיות בשנת 2016 אך הסרט המקורי של המתקן - **דואים מעל קליפורניה** רץ בסבבים קבועים בהרפתקה הקליפורנית של דיסני מאז ההצגה הזמנית הראשונה שלו ב-2019. הגרסה הקליפורנית של המתקן לפעמים מופיעה באפקוט לפרקי זמן קצרים.

## דואים מסביב לעולם
המתקן מדמה דאייה בדאון מעל מקומות שונים בעולם. המבקרים במתקן נכנסים לכיסאותיהם בדאון, מורמים אל תוך מסך כדורי המוקף סביבם, וצופים באתרים רבים בעולם כגון האוורסט, אפריקה, מצרים, הקריביים, 
מדבר סהרה, פריז, החומה הגדולה של סין, הודו ולבסוף פארק השעשועים אפקוט.
המתקן הוא אחד המתקנים הפופולריים בפארק.

על מנת להגביר את ההרגשה של התעופה מוטים כיסאות המבקרים בסינכרון עם הסרט ומאווררים משיבים רוח על המבקרים. כמו כן, ריחות מוזרמים לעבר המבקרים בהתאמה לסרט - וכאשר עוברים המבקרים מעל שדות (בסרט) הם מריחים ריחות של דשא, ומעל חופי הים של הקריביים מריחים את הים.

## דואים מעל קליפורניה
המתקן מדמה דאייה בדאון מעל מדינת קליפורניה. המבקרים במתקן נכנסים לכיסאותיהם בדאון, מורמים אל תוך מסך כדורי המוקף סביבם, וצופים באתרים רבים בקליפורניה כגון עמק נאפה, סן פרנסיסקו, סן דייגו, לייק טאהו, 
מונטריי, מאליבו, הפארק הלאומי יוסמיטי, לוס אנג'לס ולבסוף פארק השעשועים דיסנילנד.

על מנת להגביר את ההרגשה של התעופה מוטים כיסאות המבקרים בסינכרון עם הסרט ומאווררים משיבים רוח על המבקרים. כמו כן, ריחות מוזרמים לעבר המבקרים בהתאמה לסרט - וכאשר עוברים המבקרים מעל שדות (בסרט) הם מריחים ריחות של דשא, ומעל חופי ים מריחים את הים.

## נתוני המתקן
* **פתיחה:**  8 בפברואר 2001
* **מתכנן:** וולט דיסני אימג'ינרינג
* **גובה:** 13 מטרים
* **סוג המתקן:** מתקן דאייה
* **מספר נוסעים:** 87
* **אורך הסרט:** 4:51
* **מממן:** נסטלה

## טריוויה
* הפסקול של המתקן סוארין, ודואים מעל קליפורניה הולחן על ידי ג'רי גולדסמית'.
* בסוף הסרט רואים המבקרים במעופם מעל פארק דיסנילנד בעת חג המולד ורואים את תהלוכת חג המולד של הפארק עוברת ברחוב הראשי של ארצות הברית, וקישוטי טירת היפהפייה הנרדמת. מבקרים רבים הסבורים שמדובר בממלכת הקסם הסמוכה שואלים מדוע טירת סינדרלה נראית כל כך נמוכה מהאוויר.

## קישורים חיצוניים

קטגוריה:סרטים אמריקאיים
קטגוריה:דיסניוורלד
קטגוריה:אפקוט
קטגוריה:דיסני: פארקי שעשועים
מצר פלורידה

**מצר פלורידה** (באנגלית: **Straits of Florida**) הוא מצר המקשר בין מפרץ מקסיקו לאוקיינוס האטלנטי. בצד המזרחי של המצר נמצאים איי בהמה, בצד המערבי האזור הדרומי של מדינת פלורידה, ובצד הדרומי קובה. קו היבשה הצפוני של מצר פלורידה נקרא הקיז (Florida Keys) - שורה של איים (ארכיפלג) המשתרעים על מאות קילומטרים ומחברים בין פלורידה לעיר קי וסט שנמצאת על האי האחרון והמערבי ביותר (ומשם שמה של העיר).

סופות רבות באזור נוצרות בעקבות הסתעפות של זרם הגולף המניע מים חמים דרך מצר פלורידה. במצר קיימת כמות גדולה של חסילונים, ספוגיים וכרישים.

## נפט וגז
חמש בארות נקדחו במי המדינה מדרום לפלורידה קיז משנת 1947 עד 1962. חברת נפט המפרץ קדח שלוש בארות במים הפדרליים מדרום למפתחות פלורידה בשנת 1960 ו-1961. כל הבארות היו חורים יבשים.

הגבול בין האזור המים הכלכליים הבלעדיים של ארצות הברית וקובה נמצא באמצע הדרך בין קובה לפלורידה, כפי שנקבע על ידי הסכם הגבול הימי של קובה 1977 
### קובה
לקובה שלושה שדות נפט במרחק של 5 ק"מ מהחוף הצפוני של פלורידה. הסקר הגאולוגי האמריקני מעריך כי אגן צפון קובה מכיל 5,500,000,000 חביות של נפט שלא נחשפו, ו-9.8 טריליון רגל מעוקב של גז טבעי, כמעט כולם בחלק החוף של האגן.

סוגיית חקר נפט וגז בפלורידה מטעם מדינות זרות הפכה לנושא שנוי במחלוקת בבחירות לנשיאות ארצות הברית בשנת 2008. בטור שפורסם ב-5 ביוני 2008, כתב העיתונאי והפובליציסט ג'ורג' ויל כי חברת נפט סינית קדחה אז במים קובניים כ-97 ק"מ מחוף פלורידה, טענה שחוזרת על ידי המועמדים התומכים בקידוחים מהחוף. למעשה, אז לא התרחשו קידוחים בחלק זה של המים הקובניים.

בשנת 2004 חברת הנפט הספרדית רפסול קדחה במים קובניים עמוקים בין קובה לפלורידה קיז, ומצאה מאגר נפט;

באוקטובר 2008 חתמה קובה על הסכם עם חברת הנפט הממלכתית הברזילאית פטרוברז, בו נחתם כי החברה תספק קידוח נפט וגז במים עמוקים מהחוף הצפוני של קובה, ועד מאי 2011 פטרוברז פרשה מההסכם עקב סיכויים קלושים למציאת נפט.

ביולי 2009, קובה חתמה על הסכם עם ממשלת רוסיה העניקה לחברת הנפט הרוסית Zarubezhneft זכויות לחקר נפט מחוץ לחוף הצפוני של קובה.

### איי בהאמה
בשנת 2009 הודיעו חברת הנפט של איי פוקלנד החברה הנורווגית אקווינור סטאט-אויל על מיזם משותף לקידוח נפט במי איי הבהאמה, צפונית לקובה ומדרום-מזרח לפלורידה. ממשלת איי בהאמה הצביעה כי בקשות לקידוחים מחוץ למדינה נמצאות בהמתנה למשא ומתן עם קובה, ארצות הברית, ואיי טרקס וקייקוס על הגבולות המדויקים בין אזורי הכלכלה הבלעדיים שלהם.

## חציית המצר
השחייה מעבר למצר בוצעה על ידי סוזי מרוני האוסטרלית (שצללה בכלוב מוגן-כרישים) בשנת 1997, ודיאנה ניאד האמריקאית, שהייתה האדם הראשון בהיסטוריה לשחות מהוואנה לקי וסט, מרחק של 177 ק"מ, ללא סנפירים וללא כלוב הגנה נגד כרישים. ניאד צלחה את המצר בשנת 2013, בגיל 64, במשך 52:54 שעות.

## קישורים חיצוניים

* 
## הערות שוליים

קטגוריה:קצרמר גאוגרפיה של ארצות הברית
קטגוריה:קצרמר גאוגרפיה של קובה
פלורידה, מצרי
פלורידה
פלורידה
פלורידה
קטגוריה:מפרץ מקסיקו
קטגוריה:איי בהאמה: גאוגרפיה
ספרייט

שמאל|לא ממוסגר|250px
[200px|ממוזער|שמאל|[סמליל המשקה בשנים 2014-2018]]
[ממוזער|שמאל|250px|סמליל ישן של ספרייט ששימש בשנים [1994-2002]]
**ספרייט** (באנגלית: **Sprite**) הוא משקה קל מוגז ללא קפאין בטעם לימון-ליים, המיוצר על ידי חברת קוקה-קולה.

## היסטוריה
המשקה הגיע לארצות הברית מגרמניה בשנת 1961 בשם *Fanta Klare Zitrone* ("פאנטה לימון צלול"). רק לאחר מכן הוכר כמותג "ספרייט". זה היה המענה של קוקה-קולה לפופולריות של המשקה של חברת סבן אפ - "ליתיום-לימון" משנת 1929.

בשנות ה-80, שנים רבות לאחר צאת המוצר לשוק, החלה חברת קוקה-קולה ללחוץ על יצרני הבקבוקים לייצר בקבוקים גדולים יותר, ובכך גברה על נסיונותיה של המתחרה סבן אפ להיות החברה הפופולרית המובילה בתחום. מאז, קוקה-קולה היא החברה השלטת בתחום המשקאות בטעם לימון ליים. בשנות האלפיים, נמכר ספרייט ביותר מ-190 מדינות ברחבי העולם. בשנת 1974 החלה קוקה קולה לשווק ספרייט ללא סוכר, שבשנת 1983 שונה שמה ל"דיאט ספרייט". משקה זה הגיע לישראל בשנת 1986.

תכולת הסוכר בספרייט 9.9 גרם ב-150 מ"ל. ב-2014 החל שיווק של גרסה של המשקה בה הופחתה כמות הסוכר ב-40% תוך שימוש בממתיק המופק מצמח הסטיביה לשם שמירה על רמת המתיקות.

המשקה משווק בעיקר בפחיות בצבע ירוק או כחול, או בבקבוק ירוק, ועליו תווית בצבע כחול וירוק.

באוסטרליה, בניו זילנד ובשווייץ מוכר המשקה כ"לימונדה".

ספרייט מכיל מי סודה, סירופ תירס (פרוקטוז), סוכר, חומצה ציטרית.

## קישורים חיצוניים

* 

* על המשקה, באתר קוקה קולה

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:משקאות מוגזים
קטגוריה:מותגי משקאות
קטגוריה:מוצרי חברת קוקה-קולה
קטגוריה:מוצרי החברה המרכזית לייצור משקאות קלים